McIlroy beleef nagmerrie op eerste putjie | Netwerk24
‘Goeie’ inflasie maak Reserwebank se werk moeilik
Dis ’n “boerpot-vraag” of die Reserwebank se monetêrebeleidskomitee (MBK) in Maart die rentekoers gaan verlaag of dit onveranderd gaan hou.
Geregtigheid, taal sit langs dieselfde vuur
Met die Verenigde Nasies se Wêrelddag vir Maatskaplike Geregtigheid wat vandag gevier word én Internasionale Moedertaaldag wat môre aan die beurt kom, het dit my aan die dink gesit oor hoe taal en die bevordering van maatskaplike geregtigheid eintlik baie gemeen het met mekaar.
Politieke krisis verg diplomasie
Die EFF se verwoede aanvalle ten tyde van die staatsrede, die daaropvolgende kommentaar deur FW de Klerk oor apartheid en die hewige reaksie wat dit ontlok het, dra by tot verhoogde rassespanning in die land.
Dit was nog ’n week waarin Suid-Afrika verenig én verdeeld was.
McIlroy beleef nagmerrie op eerste putjie
18 Julie 2019 12:34
Rory McIlroy soek tussen die varings en lang gras vir sy bal op die eerste putjie van die Britse Ope by Royal Portrush in Noord-Ierland. Foto: AP
Dié Noord-Ierse gholfster, wat vandeesweek by Royal Portrush voor sy tuisskare speel, het ’n allemintige agt houe op die eerste putjie van sy toernooi aangeteken.
McIlroy, wat vooraf as een van die groot gunstelinge bestempel is om sukses te behaal op ’n baan waarmee hy goed vertroud is, het sy eerste bofhou van vanjaar se Ope links buite perke geslaan.
Hy moes toe weer ’n bofhou speel (sy derde met die strafhou bygetel) en het dié ook links getrek, waar dit in die sukkelveld te lande gekom het.
Die dik gras het sy vierde hou erg belemmer en die bal het links van die setperk in die varingagtige sukkelveld te lande gekom waaruit ’n hou onmoontlik was. Hy moes toe dus uitgooi en nog ’n strafhou neem. Met sy sesde hou het hy die bal uiteindelik tot op die setperk gekry, maar kon hy nie ’n sethou van sowat twee meter bemeester nie en moes hy uiteindelik ’n liederlike agt op dié syfer-4-putjie op sy telkaart aanteken.
Meer oor: Gholf | Britse Ope | Rory Mcilroy